### Beslutningstema

I denne sag skal der træffes beslutning om mindre tilpasninger af kommissorium for juryen til uddeling af Wegner Prisen.

### Historik

Wegner Prisen blev indstiftet i 2015. I april 2021 godkendte Kommunalbestyrelsen det nuværende kommissorium.

### Sagsfremstilling

I det gældende kommissorium fremgår, at juryen består af Tønder Kommunes borgmester og én repræsentant for Museum Sønderjylland. Derudover kan juryen udpege yderligere medlemmer i fællesskab, og juryen kan lade sig rådgive af personer med særligt fagligt kendskab.

Den nuværende jury består af:

Arne Mathiesen, borgmester og formand for Wegner Pris juryen

Karin Mortensen, direktør for Foreningen Museum Wegner

Borris Bertelsen, boghandler og bestyrelsesformand hos Rungstedlundfonden

Gerda Kjær, museumsdirektør Designmuseum Danmark

Louise Larsen, enhedsleder Museum Sønderjylland

Det foreslås, at Museum Wegner fremover har en fast plads i juryen i lighed med [adresse].

Derudover er der foretaget mindre redaktionelle ændringer.

### Økonomi

Der er gennem Økonomiudvalgets markedsføringskonto afsat en økonomisk ramme på 60.000 kr. årligt til Wegner Prisen.

### Indstilling Borgmesteren indstiller,

|  |  |
| --- | --- |
| at | forslag til opdatering af Kommissorium for Wegner Prisen godkendes, og |
| at | kompetencen til godkendelse af fremtidige ændringer af kommissoriet delegeres til Økonomiudvalget. |

### Beslutning

Indstillingen godkendt.